## Pravilnik o privremenoj javnobilježničkoj tarifi (pročišćeni tekst)

### NN 97/2001 (8.11.2001.), Pravilnik o privremenoj javnobilježničkoj tarifi (pročišćeni tekst)

# MINISTARSTVO PRAVOSUĐA, UPRAVE I LOKALNE SAMOUPRAVE

if !supportEmptyParas endif

1624

Na teme­lju članka 169. stavak 1. Zakona o javnom bi­lježništvu
(»Narodne novine« br. 78/93 i 29/94) utvrđujem pročišćeni tekst Pravilnika o
privremenoj javnobi­lježničkoj tarifi.

Pročišćeni tekst Pravilnika o privremenoj javnobi­lježničkoj tarifi
obuhvaća Pravilnik o privremenoj javnobi­lježničkoj tarifi (»Narodne novine«,
br. 38/94), te ­nje­gove izmjene i dopune objav­ljene u »Narodnim novinama« br.
82/94 i 52/95.

## PRAVILNIK

### O PRIVREMENOJ JAVNOBILJEŽNIČKOJ TARIFI (PROČIŠĆENI TEKST)

I. OPĆE ODREDBE

*Područje primjene*

Članak 1.

Nagrada i naknada troškova javnog bi­lježnika za obav­lja­nje službenih
rad­nji određuje se prema ovoj tarifi.

*Određiva­nje visine nagrade*

Članak 2.

(1) Javnobi­lježnička nagrada određuje se:

1. prema vrijednosti predmeta ovjerenog pravnog posla ili druge službene
rad­nje;

2. prema vremenu potrebnom za pripremu i obav­lja­nje odre­đene službene
rad­nje;

3. u paušalnom iznosu, bez obzira na vrijednost ili vrijeme potrebno za
poduzima­nje određene službene rad­nje.

(2) Sporazumi o visini nagrade protivni ovoj tarifi su bez učin­ka.

*Provedbene i druge djelatnosti*

Članak 3.

Ako u narednim odredbama ovoga Pravilnika nije što drugo određeno,
nagrada određena za određeni posao obuhvaća sve rad­nje javnog bi­lježnika koje
on u vezi s poslom mora poduzeti.

*Znače­nje pojma stranica*

Članak 4.

Stranicom se u smislu ove Tarife smatra stranica veličine A4.

II. ODREĐIVANJE VRIJEDNOSTI PREDMETA SLUŽBENE
RADNJE

*Vrijednosti pravnog posla*

Članak 5.

(1) Kad se nagrada određuje prema vrijednosti, određuje se prema
vrijednosti predmeta javnobi­lježničke službene rad­nje (npr. vrijednosti
predmeta ugovora, jednostranog pravnog posla i sl.).

(2) Za određiva­nje vrijednosti mjerodavno je vrijeme pod­uzi­ma­nja rad­nje.

(3) Obveze koje terete predmet rad­nje treba odbiti od ­nje­gove
označene vrijednosti, a ako se ona ne može odrediti – od ­nje­gove vrijednosti
utvrđene prema odredbama ovoga Pravilnika.

Kod dvostrano teretnih ugovora vrijednost predmeta javnobi­lježničke rad­nje
određuje se prema vrijednosti one od uzajamnih činidbi koja je vrijednija.

(4) Prigodom utvrđiva­nja
vrijednosti uzima se u obzir samo glavna potraživa­nja; kamate, eventualni
troškovi postupka, ugovorna kazna i ostala sporedna traže­nja ne uzimaju se u
obzir ako ne čine glavna potraživa­nja.

*Vrijednosti
stvari*

Članak 6.

(1) Vrijednost stvari je ­njena tržišna vrijednost.

(2) Tržišna vrijednost se određuje cijenom koja se postiže u običnom
pravnom prometu, uzimajući u obzir svojstva stvari i sve okolnosti koje mogu
utjecati na cijenu stvari na javnoj dražbi.

(3) Izvođe­nje dokaza radi utvrđiva­nja tržišne cijene nije dopušteno.

(4) Ako se tržišna cijena ne može konkretno utvrditi niti uzi­majući u
obzir službeno poznate č­njenice (cijena utvrđena radi plaća­nja poreza, visina
osigurane vrijednosti za slučaj požara, podaci službenih tijela, i sl.),
određuje se na teme­lju slobodne ocjene.

(5) Kod stjeca­nja
uz naknadu mjerodavna je visina protu­činidbe ukoliko nije tržišna vrijednost
stvari viša.

*Založno pravo,
jamstvo, fiducijarno vlasništvo i služnosti*

Članak 7.

(1) Vrijednost založnog prava određuje se prema naznačenoj visini
osiguranog potraživa­nja ako je ona niža od vrijednosti založene stvari ili
prava; ako je vrijednost založene stvari ili prava niža od vrijednosti
osiguranog potraživa­nja, mjerodavna je vrijednost založene stvari ili prava.
Na odgovarajući se način određuje i vrijednost osigura­nja potraživa­nja
zasniva­njem fiducijarnog vlasništva.

(2) Vrijednost osigura­nja
potraživa­nja jamstvom određuje se prema visini preuzetog jamstva.

(3) Za promjene u redu namire­nja
mjerodavna je vrijednost prava koje dolazi naprijed, ograničena vrijednošću prava
koje stupa natrag.

(4)
Vrijednost optereće­nja nekretnine u korist druge nekretnine ili u korist
određene osobe određuje se prema vrijednosti koju upotreba nekretnine ili
propušta­nje nekih rad­nji na toj nekretnini ima za povlaštenu nekretninu
odnosno za povlaštenu osobu.

*Činidbe koje se ponav­ljaju. Najamni i zakupni ugovori*

Članak 8.

(1) Vrijednost prava na buduće činidbe (dava­nja) koja se ponav­ljaju,
odmjerava se prema vrijednosti svih činidbi obveznika za vrijeme ukupnog
ugovornog razdob­lja, ali najviše do iznosa koji odgovara zbroju vrijednosti
tih činidbi za vrijeme od pet godina.

(2) Kod ugovora o najmu i
zakupu vrijednost se određuje prema jednogodiš­njoj najamnini odnosno
zakupnini, osim ako se ne radi o najamnom ili zakupnom odnosu sklop­ljenom na
kraće vrijeme.

*Poslovi u vezi s trgovačkim društvima, ustanovama, zadrugama i
zakladama*

Članak 9.

(1) Vrijednost ugovora o osniva­nju trgovačkog društva određuje se prema
ukupnoj vrijednosti ulaga­nja svih članova. Ako je ulog određena poslovna djelatnost
(pogon i sl.), vrijednost se određuje prema iznosu aktive te djelatnosti, uma­njenoj
za obveze koje je terete.

(2) Kod promjena ugovora o
osniva­nju trgovačkog društva vrijednost posla određuje se prema veličini
promjene s obzirom na imovinu društva uma­njenu za obveze. Ako se promjena tiče
određenog novčanog iznosa, mjerodavan je taj iznos.

(3) Kod prijenosa udjela u
trgovačkom društvu mjerodavna je vrijednost prenesenog udjela ako je viša od
vrijednosti protu­činidbe, a ako je niža, mjerodavna je vrijednost protu­činidbe.

(4) Kod ugovora o spaja­nju
trgovačkih društava, vrijednost se određuje prema odredbi stavka 1. ovoga
članka, a kod ugovora o pripaja­nju trgovačkih društava prema vrijednosti
aktive trgovačkog društva koje se pripaja, uma­njene za obveze koje je terete.

(5) Odredbe prethodnih
stavaka na odgovarajući se način primje­njuju i na slučajeve u kojima se
trgovačko društvo osniva odnosno vrše promjene izjavom jednog osnivača.

(6) Odredbe prethodnih
stavaka ovoga članka na odgovarajući se način primje­njuju na ugovore i prijave
upisa u vezi sa ustanovama, zadrugama i zakladama.

*Bračni i nas­ljednopravni poslovi*

Članak 10.

(1) Vrijednost bračnih ugovora određuje se prema vrijednosti imovine
obiju ugovornih strana koja je predmet ugovora, uma­njenoj za obveze.

(2) Vrijednost raspoložbi za
slučaj smrti određuje se prema vrijednosti imovine ostavite­lja, uma­njenoj za
obveze, odnosno prema vrijednosti dijela imovine koja je predmet raspoložbe,
uma­njenoj za obveze.

*Punomoći i druge javnobi­lježničke rad­nje*

Članak 11.

(1) Kod općih punomoći bez ograniče­nja prava raspolaga­nja vrijednost
posla određuje se prema slobodnoj ocjeni uzimajući u obzir aktivnu imovinu
opunomoćite­lja, uma­njenu za obveze. Ako se punomoć tiče samo određenog posla,
vrijednost javnobi­lježničke rad­nje određuje se prema vrijednosti posla.

(2) Odredba stavka 1. ovog
članka na odgovarajući se način primje­njuje i za određiva­nje vrijednosti
drugih javnobi­lježničkih službenih rad­nji, ako za obav­lja­nje tih rad­nji
nije određen drugi način određiva­nja nagrade.

III.
JAVNOBILJEŽNIČKI AKTI

*Određiva­nje nagrade prema vrijednosti predmeta javnobi­lježničkog akta*

Članak 12.

(1) Za sastav­lja­nje javnobi­lježničkog akta javnom bi­lježniku pripada
nagrada:

1. Ako vrijednost predmeta službene rad­nje iznosi

|  |  |  |
| --- | --- | --- |
| od kuna | do kuna | bodova |
| 0 | 5.000,00 | 25 |
| 5.001,00 | 10.000,00 | 50 |
| 10.001,00 | 50.000,00 | 75 |
| 50.001,00 | 75.000,00 | 100 |
| 75.001,00 | 100.000,00 | 125 |
| 100.001,00 | 150.000,00 | 150 |
| 150.001,00 | 200.000,00 | 175 |
| 200.001,00 | 250.000,00 | 200 |
| 250.001,00 | 300.000,00 | 225 |
| 300.001,00 | 350.000,00 | 250 |
| 350.001,00 | 400.000,00 | 300 |

2. Ako vrijednost predmeta službene
rad­nje prelazi iznos od 400.000,00 kuna, javni bi­lježnik ima pravo, pored
nagrade od 300 bodova i na dodatnu nagradu od 5 bodova za svakih započetih
50.000,00 kuna u dijelu u kojem vrijednost predmeta službene rad­nje prelazi
400.000,00 kuna.

(2) Najviša nagrada određena
prema odredbi stavka 1. ovoga članka ne smije biti veća od 4.000 bodova.

(3) Nagradom iz stavka 1.
ovoga članka obuhvaćena je i nagrada za ovjeru javnobi­lježničkog akta te za
izdava­nje otpravaka i prijepisa ako se oni izdaju neposredno po sastav­lja­nju
javnobi­lježničkih akata.

(4) Za javnobi­lježničke akte
koji se sastav­ljaju na obrascima, odnosno za koje postoje standardizirani
obrasci u javnobi­lježničkoj praksi, javnom bi­lježniku pripada nagrada u
visini od 50% nagrade iz stavka 1. ovoga članka.

(5) Za javnobi­lježničke akte
koji se tiču trgovačkih društava javnobi­lježnička nagrada ne može biti ma­nja
od 100 bodova.

*Određiva­nje nagrade kad se vrijednost predmeta javnobi­lježničkog akta
ne može utvrditi*

Članak 13.

(1) Ako se vrijednost predmeta javnobi­lježničkog akta ne može utvrditi,
javni bi­lježnik ima pravo na nagradu prema vrijednosti koju je odredila
stranka, ali ne ma­nje od 160 bodova za ugovore koji se tiču trgovačkih
društava, ustanova, zadruga, zaklada i udruga odnsno ne ma­nje od 40 bodova za
ostale javnobi­lježničke akte.

(2) Ako se vrijednost
predmeta jednostavne i jednostrane izjave vo­lje ne može utvrditi, nagrada
iznosi 16 bodova.

(3) Za sastav­lja­nje
punomoći za osobe iz članka 53. toč. 2. i 4. Zakona o javnom bi­lježništvu
nagrada je 10 bodova, a u svim ostalim slučajevima 20 bodova.

*Sudjelova­nje više osoba*

Članak 14.

(1) Ako u sastav­lja­nju
javnobi­lježničkog akta sudjeluju više od dviju stranaka, nagrada iz stavka 1. članka
12. ovoga Pravilnika povećava se za treću i svaku narednu stranku po 10%, ali
najviše 50%.

(2) Ako u sastav­lja­nju
javnobi­lježničkog akta sudjeluju pozvani svjedoci ili tumači, javni bi­lježnik
ima pravo na dodatnu nagradu od 16 bodova.

(3) Tumači iz stavke 2. ovoga
članka imaju pravo na nagradu i naknadu troškova po pravilima koji uređuju
određiva­nje nagrade i naknade zakletih sudskih tumača.

*Sudjelova­nje više javnih bi­lježnika*

Članak 15.

Ako u sastav­lja­nju
javnobi­lježničkog akta sudjeluje više javnih bi­lježnika, nagrada iz stavka 1.
članka 12. ovoga Pravilnika povećava se za po 50% za svakog narednog javnog bi­lježnika.
Javni bi­lježnik u čijem je uredu rad­nja poduzeta ima pravo na osnovnu
nagradu, a ostali javni bi­lježnici na povećanu nagradu.

*Potvrda
(solemnizacija) privatnih isprava*

Članak 16.

(1) Ako se potvrda (solemnizacija) privatne isprave može obaviti bez
potrebe sastav­lja­nja posebnog javnobi­lježničkog akta (članak 54. stavak 6. i
članak 59. stavak 3. Zakona o javnom bi­lježništvu), javni bi­lježnik ima pravo
na 50% nagrade iz stavka 1. članka 12. ovoga Pravilnika.

(2) Ako se potvrda (solemnizacija) privatne isprave obav­lja sastav­lja­njem
posebnog javnobi­lježničkog akta (članak 59. stavak 4. Zakona o javnom bi­lježništvu),
javni bi­lježnik ima pravo na nagradu iz članka 12. stavka 1. ovoga Pravilnika.

IV. POTVRĐIVANJE
ČINJENICA I IZJAVA

Ovjera prijepisa i izvoda iz trgovačkih i poslovnih k­njiga

Članak 17.

(1) Javni bi­lježnik ima
pravo na nagradu u visini od 3 boda za ovjeru prijepisa ili preslika svake
stranice jedne isprave, ako isprava ima do pet stranica.

(2) Ako se isprava sastoji od
šest ili više stranica javni bi­lježnik ima pravo, pored nagrade iz stavka 1.
ovoga članka i na nagradu u visini od 1 boda za šestu i svaku da­lj­nju
stranicu ovjerenog prijepisa ili preslika.

(3) Javni bi­lježnik ima
pravo na nagradu od 3 boda za svaku stranicu ovjerenog izvoda iz trgovačkih ili
poslovnih k­njiga, ako je ovjera izvršena u javnobi­lježničkom uredu.

(4)
Ako je ovjera izvoda iz trgovačkih ili poslovnih k­njiga izvršena izvan javnobi­lježničkog
ureda, javni bi­lježnik ima pravo na nagradu u visini od 4 boda za svaku
stranicu ovjerenog izvoda iz trgovačkih ili poslovnih k­njiga.

Ovjera prijevoda

Članak 18.

(1) Za ovjeru prijevoda koji
je sam načinio javni bi­lježnik ima pravo na nagradu od 5 bodova po stranici
prijevoda, a za ovjeru prijevoda čiju je točnost ispitao, pravo na nagradu od
10 bodova po stranici prijevoda.

(2) U nagradu iz stavka 1.
ovoga članka ne ulazi nagrada za prijevod koji je javni bi­lježnik sam načinio.

Ovjera potpisa
(le­galizacija)

Članak 19.

(1) Za ovjeru jednog potpisa
ili rukoznaka javni bi­lježnik ima pravo na nagradu u visini od 3 boda za prva
četiri primjerka iste isprave.

(2) Ako stranka traži ovjeru da­lj­njih
primjeraka iste isprave javni bi­lježnik ima pravo na nagradu za svaki da­lj­nji
primjerak po 1 bod.

(3) Ako su pri ovjeri potpisa ili rukoznaka sudjelovali svjedoci
istovjetnosti, javni bi­lježnik ima pravo na dodatnu nagradu od 2 boda.

(4) Javni bi­lježnik ima pravo na dodatnu nagradu od 2 boda i ako je pri
ovjeri potpisa ili rukoznaka sudjelovao tumač ili ako je ispravu morao
pročitati.

Potvrda o vremenu kad je isprava predočena

Članak 20.

Za potvrdu o vremenu kad je isprava predočena javnom bi­lježniku pripada
nagrada od 5 bodova.

Potvrda da je netko živ

Članak 21.

Za potvrdu da je netko živ javnom bi­lježniku pripada nagrada od 5
bodova.

Potvrda o ovlasti za zastupa­nje i o drugim
či­njenicama iz re­gistara

Članak 22.

(1) Za izdava­nje ovlasti za zastupa­nje javnom bi­lježniku pripada
nagrada od 40 bodova. Ova nagrada pokriva vrijeme potrebno za prikup­lja­nje
podataka i sve izdatke u vezi s time.

(2) Nagrada iz stavka 1. ovoga članka javnom bi­lježniku pripada i za
sve druge potvrde o či­njenicama iz javnih re­gistara.

Priopće­nje izjava

Članak 23.

(1) Za pismeno ili usmeno priopće­nje izjave i za izdava­nje potvrde o
priopćenoj izjavi javni bi­lježnik ima pravo na nagradu od 40 bodova.

(2) Ako je s priopće­njem izjave povezano i poduzima­nje neke pravne rad­nje,
javni bi­lježnik ima pravo na dodatnu nagradu od 16 do 40 bodova, u ovisnosti o
vremenu potrebnom za poduzi­ma­nje te rad­nje.

Prima­nje izjava pod prise­gom

Članak 24.

Za prima­nje izjava pod prise­gom javni bi­lježnik ima pravo na nagradu
od 16 do 40 bodova, u ovisnosti o složenosti i veličini izjave.

Potvrđiva­nje zak­ljučaka skupština i drugih
tijela

Članak 25.

Za potvrđiva­nje zak­ljučaka skupština i drugih tijela javnom bi­lježniku
pripada nagrada od 50 do 200 bodova, u ovisnosti o složenosti obav­ljenog posla
i vremena potrebnog za obav­lja­nje službene rad­nje.

Članak 25a.

(1) Za ovjeru prijave za upis u sudski re­gistar javnom bi­lježniku
pripada nagrada od 20 bodova.

(2) Za izradu i ovjeru prijave za upis u sudski re­gistar javnom bi­lježniku
pripada nagrada do 300 bodova, ovisno o složenosti posla i vremena potrebnog za
obav­lja­nje službene rad­nje.

Posvjedoče­nje drugih či­njenica

Članak 26.

Za posvjedoče­nje drugih či­njenica (članak 90. Zakona o javnom bi­lježništvu)
javni bi­lježnik ima pravo na nagradu od 16 do 160 bodova, u ovisnosti o
složenosti obav­ljenog posla i vremena potrebnog za obav­lja­nje službene rad­nje.

Protesti

Članak 27.

Za protestira­nje mjenica, čekova i drugih vrijednosnih papira javni bi­lježnik
ima pravo na nagradu prema odredbama članka 12. stavka 1. ovoga Pravilnika. Ta
nagrada obuhvaća i nagradu za vrijeme potrebno za obav­lja­nje rad­nje
protesta.

V. IZDAVANJE
OTPRAVAKA, POTVRDA, PRIJEPISA I IZVODA

Otpravci i prijepisi

Članak 28.

(1) Za ponovno izdava­nje otpravaka i prijepisa javnom bi­lježniku
pripada nagrada od 4 do 40 bodova, u ovisnosti o veličini otpravka i prijepisa,
broju i veličini priloga te vremena potrebnog za ­nje­govo izdava­nje.

(2) Odredba stavka 1. ovoga članka na odgovarajući će se način
primijeniti i na izvode iz javnobi­lježničkih akata.

Potvrde o zapisnicima i upisima u upisnike

Članak 29.

Za potvrde o zapisnicima i upisima u upisnike javni bi­lježnik ima pravo
na nagradu od 4 do 40 bodova, u ovisnosti o veličini potvrde i vremenu
potrebnom da se ona izda.

Potvrda o postoja­nju javnobi­lježničkog akta

Članak 30.

Za izdava­nje potvrde o postoja­nju javnobi­lježničkog akta javni bi­lježnik
ima pravo na nagradu od 4 boda.

Potvrda o izvršnosti javnobi­lježničkog akta

Članak 31.

Za dava­nje potvrde o izvršnosti javnobi­lježničkog akta javni bi­lježnik
ima pravo na nagradu od 4 boda.

VI. PREUZIMANJE ISPRAVA, NOVCA I VRIJEDNOSNIH PAPIRA RADI ČUVANJA

Čuva­nje isprava

Članak 32.

(1) Za čuva­nje i predaju isprava javni bi­lježnik ima pravo na nagradu
prema odredbama stavka 1. članka 12. ovoga Pravilnika.

(2) Ako se vrijednost isprave ne može utvrditi, javni bi­lježnik ima
pravo na nagradu od 20 do 100 bodova, u ovisnosti o veličini isprave, njihovom
znače­nju, vremenu i mjestu čuva­nja.

(3) Nagradama iz st. 1. i 2. ovoga članka obuhvaćene su sve rad­nje koje
javni bi­lježnik mora poduzeti u vezi s čuva­njem i predajom povjerenih
isprava.

Čuva­nje i predaja novca i vrijednosnih
papira

Članak 33.

(1) Za čuva­nje i predaje novca i vrijednosnih
papira javni bi­lježnik ima pravo na nagradu prema odredbama stavka 1. članka
12. ovoga Pravilnika.

(2) Ako pohranu ili predaju novca odnosno
vrijednosnih papira treba obaviti izvan javnobi­lježničkog ureda, javni bi­lježnik
ima pravo na dodatnu nagradu od 50 do 500 bodova, u ovisnosti o vrijednosti
novca i vrijednosnih papira te vremenu potrebnom za poduzima­nje rad­nje i
načinu ­njenog poduzima­nja.

(3) Nagradama iz st. 1. i 2. ovoga članka
obuhvaćene su sve rad­nje koje javni bi­lježnik mora poduzeti u vezi sa čuva­njem
i predajom povjerenog novca i vrijednosnih papira.

VII. DAVANJE
SAVJETA I DRUGI POSLOVI

Dava­nje savjeta i sudjelova­nje na konferencijama

Članak 34.

(1) Javni bi­lježnik ima pravo na nagradu za
usmene savjete koje daje na zahtjev stranaka u visini od 5 bodova za svakih
započetih pola sata.

(2) Javni bi­lježnik ima pravo na nagradu za
pismeno izrađe­ne savjete, elaborate i miš­lje­nja izrađene na zahtjev stranaka
u visini od 10 bodova za svaku stranicu.

(3) Ako su akti iz stavka 2. ovoga članka
izrađeni na stranom jeziku javnom bi­lježniku pripada i nagrada za prevođe­nje
po pravilima koja uređuju određiva­nje nagrada i naknade stalnih sud­skih
tumača.

(4) Za sudjelova­nje na konferencijama u svom
uredu javni bi­lježnik ima pravo na nagradu od 10 bodova za svaki započeti sat
sudjelova­nja na konferencijama. Ako je sudjelova­nje na konferencijama
povezano s dava­njem i savjeta javni bi­lježnik ima pravo na nagradu u skladu s
odredbama st. 1. i 2. ovoga članka.

Nacrti isprava, naknadne potvrde, odustanci od zahtjeva

Članak 35.

(1) Ako je javni bi­lježnik pripremio samo
nacrt neke isprave, ima pravo na 50% nagrade predviđene za sastav­lja­nje te
isprave kao javnobi­lježničkog akta.

(2) Za zatraženu provjeru nacrta isprave ima
javni bi­lježnik pravo na 25% nagrade predviđene za sastav­lja­nje te isprave
kao javnobi­lježničkog akta.

(3) Ako se od javnog bi­lježnika zatraži da u
roku od godine dana potvrdi (solemnizira) ispravu za koju je načinio nacrt ili
koju je ispitao, tada se nagrada naplaćena prema odredbama st. 1. i 2. ovoga
članka uzima u obzir prigodom određiva­nja nagrade za potvrdu.

(4) Ako se zahtjev za potvrdu isprave povuče
prije ne­go što je rad­nja potvrđiva­nja započeta, javni bi­lježnik ima pravo
na četvrtinu pune nagrade za potvrdu.

(5) Ako se ovjera nakon početka rad­nje
potvrđiva­nja ne okon­ča, javni bi­lježnik ima pravo na polovicu nagrade za
potvr­điva­nje.

Članak 35a.

Javnom bi­lježniku pripada nagrada od 1 boda za pisa­nje opomene ili
dopisa za tuzemstvo, a dva boda za pisa­nje opomena ili dopisa za inozemstvo.

VIII. TROŠKOVI

Troškovi pisa­nja

Članak 36.

(1) Javni bi­lježnik ima pravo na naknadu troškove u vezi s izradom
otpravaka i prijepisa koje je na zahtjev ili po sili zakona bio dužan izdati.

(2) Za svaku stranicu troškovi prijepisa se priznaju u visini od 1 boda.

Drugi troškovi

Članak 37.

(1) Javni bi­lježnik ima pravo na naknadu

1. troškova korište­nja telefona i telefaksa

2. poštanskih troškova;

3. putnih troškova kod poslova koji su bili poduzeti izvan ­nje­govog
ureda, prema propisima koji vrijede za uredova­nje sudaca po zahtjevu stranke.

(2) Za prošiva­nje isprave od više listova javnom bi­lježniku priznaju
se troškovi u visini od 0,5 boda za sve prošivene primjerke iste isprave.

IX. DODATNA NAGRADA

Nagrada zbog izbiva­nja iz ureda i za rad­nje izvan radnog vremena

Članak 38.

(1) Ako službenu rad­nju treba, na zahtjev stranke ili s obzirom na
vrstu posla, obaviti izvan ureda, javni bi­lježnik ima pravo na dodatnu nagradu
zbog izbiva­nja iz ureda, ako prethodnim odredbama ovoga Pravilnika nije što
drugo određeno, u visini 16 bodova za svaki započeti sat izbiva­nja iz ureda.

(2) Za poduzima­nje rad­nji izvan radnog vremena javni bi­lježnik ima
pravo na dodatnu nagradu u visini 50%, pune nagrade, ali ne više od 80 bodova.

(3) Ako javni bi­lježnik službenu rad­nju poduzima izvan ureda i izvan
radnog vremena ima pravo na obje nagrade prema st. 1. i 2. ovoga članka.

VIII. PRIJELAZNE I ZAVRŠNE ODREDBE

Važe­nje Pravilnika

Članak 39.

Ovaj Pravilnik ostaje na snazi dok ne stupi na snagu javnobi­lježnička
tarifa Hrvatske javnobi­lježničke komore.

Vrijednost boda

Članak 40.

Vrijednost boda utvrđuje se u visini od 10 kuna.

Stupa­nje na snagu Pravilnika

Članak 41.

Ovaj pročišćeni tekst Pravilnika stupa na snagu osmoga dana od dana
objave u »Narodnim novinama«.

Klasa:
701-01/01-01/54
Urbroj: 514-05-01-01

Ministrica
**Ingrid Antičević Marinović**, v. r

Pravilnik, NN 97/2001-1624